
DR 30.10.2012 91 

 
Sama-samalah kita berganding bahu memastikan kebajikan rakyat diutamakan.  

Ini seperti slogan Barisan Nasional iaitu janji harus ditepati setiap masa. Saya menyokong. 
Terima kasih. 

 Tuan Pengerusi [Datuk Ronald Kiandee]:  Yang Berhormat Bagan Serai. 

 

6.45 ptg. 

 Tuan Mohsin Fadzli Samsuri [Bagan Serai]: Terima kasih Tuan Pengerusi. 
Terlebih dahulu saya ucapkan mengenai dengan... 

 Tuan Pengerusi [Datuk Ronald Kiandee]: Okey 20 minit. 

 Tuan Mohsin Fadzli Samsuri [Bagan Serai]: Saya rujuk mengenai penghantaran 
dan pembahagian tenaga. Apa yang saya ingin kemukakan di sini iaitu masalah semak 
samun di bawah laluan voltan tinggi iaitu daripada laluan daripada Prai ke Ipoh, ianya 
didapati tidak terurus. Di kawasan tersebut telah pun menjadi tempat pembiakan musuh 
pertanian terutamanya babi hutan yang mana ianya mengancam petani di laluan tersebut. 
Sebagai contohnya di Teluk Medan dan juga di Matang Lalang di Bagan Serai iaitu di 
kawasan saya. Kalau kita perhatikan telah pun berlaku beberapa kemalangan di kawasan 
Teluk Medan disebabkan babi hutan telah melintasi jalan.  

 Bukan sahaja di kawasan kampung tetapi saya perhatikan di bandar raya Ipoh 
sendiri iaitu di kawasan Jalan Silibin semak samun. Saya cadangkan supaya kawasan 
tersebut di tebas rapat ke tanah dan lebih kerap ianya ditebas. Kita dapati bahawa memang 
pihak TNB melakukan penyelenggaraan tetapi mereka menebas setakat paras pinggang 
iaitu lebih kurang dalam sekaki setengah. Jadi dengan kata lain kawasan tersebut 
memanglah nampak macam semak samumlah, mata memandang pun tidak berapa 
seronok. Saya cadangkan agar kawasan-kawasan tersebut dibenarkan untuk ditanam 
tanaman renek seperti limau, pisang ataupun nanas, terutamanya berhampiran dengan 
kawasan kampung ataupun penduduk.   

 Selain daripada itu juga saya ingin menimbulkan satu masalah yang dihadapi oleh 
penduduk di kawasan saya terutama sekali mengenai dengan tiang-tiang kayu di tengah 
bendang yang condong. Tiang-tiang tersebut telah menimbulkan masalah kepada petani 
iaitu pertamanya mengganggu jentera seperti jentuai ataupun traktor untuk menjalankan 
aktiviti di sekeliling tiang dan sokongannya. Bayangkanlah jika sekiranya jentuai tidak dapat 
mengambil buah di sekeliling kawasan tiang tadi berapa banyak kerugian yang telah 
dilakukan. 

Keduanya, setengah daripada tiang-tiang tadi berbahaya kerana ada setengah 
tiang yang senget dan condong dan juga melentur dia punya dawai yang ada. Jadi 
soalannya ialah bila agaknya hendak ganti tiang-tiang tersebut? Adakah sampai kita 
hendak menunggu apabila berlakunya kemalangan ataupun meragut nyawa barulah kita 
hendak sibuk-sibuk hendak ganti tiang yang ada. 

 Kita perhatikan perkara-perkara ini berlaku di kawasan saya terutama sekali di 
parit-parit di kawasan Bagai Serai seperti Parit Haji Ali, Parit Haji Taib dan juga beberapa 
kawasan yang lain. Saya telah pun berkali-kali telah pun menimbulkan masalah ini di dalam 
Mesyuarat Majlis Tindakan Daerah dan menerima jawapan iaitu senang sahaja jawapannya 
tidak ada duit, tidak ada peruntukan. Jadi bila hendak sampai berlakunya accident mati itu 
barulah kita hendak berkejar-kejar hendak ganti tiang yang ada. Oleh yang demikian 
mohonlah apa kata kiranya diberikan peruntukan segera dan ubahlah tiang-tiang tersebut 
ke tempat yang lebih sesuai lagi dan gantikanlah dengan tiang simen yang ada. Sekian, 
terima kasih Tuan Pengerusi.   

■1850 

Tuan Pengerusi [Datuk Ronald Kiandee]: Yang Berhormat Simpang Renggam. 

 

6.50 ptg.  

Tuan Liang Teck Meng [Simpang Renggam]: Terima kasih Tuan Pengerusi. 
Secara ringkas, saya merujuk kepada Butiran 03202 – Penghantaran dan Pembahagian 
(Tenaga). Saya cuma hendak sampaikan perkara ini yang diminta oleh rakan saya.  



Sama-samalah kita berganding bahu memastikan kebajikan rakyat diutamakan. Ini seperti slogan Barisan Nasional iaitu janji harus ditepati setiap masa. Saya menyokong. Terima kasih. Tuan Pengerusi [Datuk Ronald Kiandee]: Yang Berhormat Bagan Serai. 6.45 ptg. Tuan Mohsin Fadzli Samsuri [Bagan Serai]: Terima kasih Tuan Pengerusi. Terlebih dahulu saya ucapkan mengenai dengan... Tuan Pengerusi [Datuk Ronald Kiandee]: Okey 20 minit. Tuan Mohsin Fadzli Samsuri [Bagan Serai]: Saya rujuk mengenai penghantaran dan pembahagian tenaga. Apa yang saya ingin kemukakan di sini iaitu masalah semak samun di bawah laluan voltan tinggi iaitu daripada laluan daripada Prai ke Ipoh, ianya didapati tidak terurus. Di kawasan tersebut telah pun menjadi tempat pembiakan musuh pertanian terutamanya babi hutan yang mana ianya mengancam petani di laluan tersebut. Sebagai contohnya di Teluk Medan dan juga di Matang Lalang di Bagan Serai iaitu di kawasan saya. Kalau kita perhatikan telah pun berlaku beberapa kemalangan di kawasan Teluk Medan disebabkan babi hutan telah melintasi jalan. Bukan sahaja di kawasan kampung tetapi saya perhatikan di bandar raya Ipoh sendiri iaitu di kawasan Jalan Silibin semak samun. Saya cadangkan supaya kawasan tersebut di tebas rapat ke tanah dan lebih kerap ianya ditebas. Kita dapati bahawa memang pihak TNB melakukan penyelenggaraan tetapi mereka menebas setakat paras pinggang iaitu lebih kurang dalam sekaki setengah. Jadi dengan kata lain kawasan tersebut memanglah nampak macam semak samumlah, mata memandang pun tidak berapa seronok. Saya cadangkan agar kawasan-kawasan tersebut dibenarkan untuk ditanam tanaman renek seperti limau, pisang ataupun nanas, terutamanya berhampiran dengan kawasan kampung ataupun penduduk. Selain daripada itu juga saya ingin menimbulkan satu masalah yang dihadapi oleh penduduk di kawasan saya terutama sekali mengenai dengan tiang-tiang kayu di tengah bendang yang condong. Tiang-tiang tersebut telah menimbulkan masalah kepada petani iaitu pertamanya mengganggu jentera seperti jentuai ataupun traktor untuk menjalankan aktiviti di sekeliling tiang dan sokongannya. Bayangkanlah jika sekiranya jentuai tidak dapat mengambil buah di sekeliling kawasan tiang tadi berapa banyak kerugian yang telah dilakukan. Keduanya, setengah daripada tiang-tiang tadi berbahaya kerana ada setengah tiang yang senget dan condong dan juga melentur dia punya dawai yang ada. Jadi soalannya ialah bila agaknya hendak ganti tiang-tiang tersebut? Adakah sampai kita hendak menunggu apabila berlakunya kemalangan ataupun meragut nyawa barulah kita hendak sibuk-sibuk hendak ganti tiang yang ada. Kita perhatikan perkara-perkara ini berlaku di kawasan saya terutama sekali di parit-parit di kawasan Bagai Serai seperti Parit Haji Ali, Parit Haji Taib dan juga beberapa kawasan yang lain. Saya telah pun berkali-kali telah pun menimbulkan masalah ini di dalam Mesyuarat Majlis Tindakan Daerah dan menerima jawapan iaitu senang sahaja jawapannya tidak ada duit, tidak ada peruntukan. Jadi bila hendak sampai berlakunya accident mati itu barulah kita hendak berkejar-kejar hendak ganti tiang yang ada. Oleh yang demikian mohonlah apa kata kiranya diberikan peruntukan segera dan ubahlah tiang-tiang tersebut ke tempat yang lebih sesuai lagi dan gantikanlah dengan tiang simen yang ada. Sekian, terima kasih Tuan Pengerusi. #1850 Tuan Pengerusi [Datuk Ronald Kiandee]: Yang Berhormat Simpang Renggam. 6.50 ptg. Tuan Liang Teck Meng [Simpang Renggam]: Terima kasih Tuan Pengerusi. Secara ringkas, saya merujuk kepada Butiran 03202- Penghantaran dan Pembahagian (Tenaga). Saya cuma hendak sampaikan perkara ini yang diminta oleh rakan saya.